
Татар әдәбияты 5 класс                                         
 Тема: Татар халык әкияте “Ак бүре” ( 1 бүлек)
Максат: “Ак бүре” татар халык әкиятенең эчтәлеге белән таныштыру өчен шартлар тудыру; үзеңнең фикерләреңне һәм хисләреңне формалаштырып җиткерә белү; әдәпле сөйләм күнекмәләрен үстерү һәм кешеләр белән әдәпле аралашу, батырлык кебек сыйфатлар тәрбияләү.
Планлаштырылган нәтиҗәләр:
Шәхси: башка халыкларның культурасына хөрмәт хисләре булдыру; әдәплелек кагыйдәләрен саклап, төрле ситуациядән чыгу юлын табу. 
Метапредмет: 
регулятив – үз алдыңа максат куя белү, максатка ирешү;
танып белү – уку биремен чишү өчен, хәтердән мәгълүматны яңарталар, табалар;
коммуникатив – иптәшләреңне тыңлап үзара килешеп эшли белү;
предмет – өйрәнгән әсәрнең (әкиятнең) темасын һәм жанрын атыйлар; укылган әсәрнең әхлаклы эчтәлеген аңларга мөмкинчелек алалар, әсәрдәге геройларны чагыштыралар.
Көтелгән нәтиҗә: укылганның эчтәлеген тулысынча, кыскача. сайлап һәм иҗади сөйли алу әкиятләрнең төрләрен аера белүгә ирешү, тылсым элементларын күрсәтә белү.
Җиһазлау: Әдәбият.5 нче сыйныф:татар телендә гомуми белем бирү оешмалары өчен уку әсбабы  / Ф.А. Ганиева, Л.Г. Сабирова.- Казан: Татар. кип. нәшр., 2014 , мультимедиа, презентация,
Дәрес барышы.
1.Дәресне оештыру. Уңай психологик халәт булдыру.
Исәнләшү, хәлләрен белешү
    II.Актуальләштерү. 
· Укучылар мин  әсәрдән өзекләр укыйм, ә сез әсәрләрнең исемнәрен әйтегез.
1. Зурмы, дисәң, зур түгелдер, бу авыл бик кечкенә;
    Халкының эчкән суы бик кечкенә – инеш кенә.
   Анда бик салкын вә бик эссе түгел, урта һава;
   Җил дә вакытында исеп, яңгыр да вакытында ява.
2.Җәй көне. Эссе һавада мин суда коенам, йөзәм;
   Чәчрәтәм, уйныйм, чумам, башым белән суны сөзәм.
  - Укучылар, бу әсәрләрне нәрсә берләштерә? (Болар әкиятләр)
  - Димәк, без бүген дә дәрестә нәрсә турында сөйләшербез? (Әкиятләр турында). 
III.Уку мәсьәләсен кую.
  Бүгенге дәрестә татар халык әкияте “Ак бүре” белән танышабыз. Бу әсәр нинди төргә туры килә, шуны ачыкларбыз. 
IV. Уку мәсьәләсен чишү.
Сез  “Ак бүре” әкиятенең 5-8 битләрен укырга тиеш идегез. Хәзер шул өзек буенча эшләрбез.
- Сез әкияттә нинди геройлар белән таныштыгыз?
Мин тиз генә сораулар укыйм, сез дәфтәр битенә  “Әйе”, “Юк”дигән  җаваплар бирергә тиеш буласыз.
1) Патшаның уллары укудан кайта.
2) Патшаның уллары әниләрен эзләргә китмиләр.
3) Патшаның уртанчы уллары Ак бүрене очраталар.
4) Патшаның өч улы була.
5) Патшаның дүрт улы була.
6) Патшаның төпчек улы гаскәр сорый.
7) Патшаның төпчек улы атын агачка бәйләмичә, аланлыкка җибәрә.
V. Белемнәрне ныгыту. 
Дәресебезне дәвам итәбез. 
1. Патша малайлары үзләре белән юлга нәрсәләр ала?
2.  Һәр малайның нәрсәләр алганын санап чыгыгыз.
3. Алар нинди юлга чыгалар?
4. Ни сәбәпле олы һәм уртанчы ике уллары куйган максатларына ирешә алмыйлар?
VI.  Укылган өзек өстендә эшләү
1. Әлеге сүз яки сүзтезмәләрнең синонимнарын таабабыз.
      А. Укуның чигенә чыгу – 
      Б. Рөхсәт итү – 
      В. Олы абзый – 
       Г. Әфсен уку - 	
2.  Өзекне нинди аерым өлешләргә, вакыйгаларга  ( эпизодларга) бүләр идегез?
VII  Рефлексия.
· Бүгенге дәрестә нинди әсәр белән таныша башладык? 
· Дүрт улның кайсы күңелегезгә якын булды?
· Сез әкиятләр укырга яратасызмы? 
· Ә мульфильмнар карарга яратасызмы?
· Әкиятләр буенча төшерелгән нинди мультфильмнар караганыгыз бар? Исемнәрен татарча әйтегез.
VIII Дәресне йомгаклау.
· Димәк, укучылар, һәр кеше тормышта үз алдына ниндидер максат куеп яшәргә тиеш. Әнә шушы максатны тормышка ашыру өчен, һәркем ниндидер юнәлештә эшләргә, хезмәт итәргә, ниндидер яхшы гамәлләр кылырга бурычлы. Шушы вакытта гына кеше максатына ирешә ала.
IX Өйгә эш. 
8-15 битләрне укып, эчтәлеген үзләштерергә

